**Раздел I**

**ТЕХНИЧЕСКА СПЕЦИФИКАЦИЯ**

**ОСНОВЕН РЕМОНТ НА ЧИТАЛИЩЕ „ХРИСТО СМИРНЕНСКИ“ СЕЛО ОДЪРЦИ, ОБЩИНА ДОБРИЧКА – ИНЖЕНЕРИНГ /ПРОЕКТИРАНЕ И СТРОИТЕЛСТВО/**

* 1. **ПРЕДМЕТ И ОБЕКТ НА ПОРЪЧКАТА:**

Предметът на настоящата обществена поръчка обхваща извършване на следните дейности за строеж „Основен ремонт на читалище „Христо Смирненски“ с.Одърци, община Добричка“:

* Изготвяне на инвестиционен проект във фаза технически проект по съответните части, предвиждащ етапно реализиране на строителството.
* Изпълнение на строителството на Първи етап на „Основен ремонт на читалище „Христо Смирненски“ с.Одърци, община Добричка“;
* Упражняване на авторски надзор по време на строителството на „Основен ремонт на читалище „Христо Смирненски“ с.Одърци, община Добричка“.
	1. **СЪЩЕСТВУВАЩО ПОЛОЖЕНИЕ**

Сградата на читалището в село Одърци е постероена преди повече от 60 години в урегулиран поземлен имот (УПИ) XII в квартал 9 по плана на селото. Сградата е с два надземни и един полуподземен етаж. Застроената площ е 281 кв.м. На първия етаж е разположена зала със сцена с площ 154кв.м. Конструкцията е масивна с носещи стени, частично са изпълнение стоманобетонни колони. Хоризонталната /междуетажната/ конструкция е дървен гредоред и стоманобетонни греди /при премостването на по-големите отвори/. Стълбището и плочата на коридорите са от стоманобетон. Покривната конструкция е дървена, с покритие от керемиди. Сградата е водоснабдена, но в нея няма санитарен възел. Електрическата инсталация е амортизирана.

Строежът е четвърта категория, съгласно чл.137, ал.1, т.4, буква „б“ от ЗУТ.

* 1. **ЦЕЛИ И ОЧАКВАН РЕЗУЛТАТ:**

В резултат на реализиране на инвестиционното намерение се очаква да се извърши основен ремонт на сградата, като се подменят компрометирани конструктивни елементи, цялостна подмяна на електрическата инсталация, изграждане на вътрешни санитарни възли, изпълнение на мерки за енергийна ефективност и по-пълноценно използване на сградата.

* 1. **КРАТКО ОПИСАНИЕ НА ОБЩЕСТВЕНАТА ПОРЪЧКА**

 Настоящата обществена поръчка е за проектиране и изпълнение на първи етпат от проектирания строеж „Основен ремонт на читалище „Христо Смирненски“ в село Одърци. Предвижда се обследване на съществуващата триетажна сграда /два надземни и един полуподземен/ със застроена площ 281кв.м.; изготвяне на инвестиционен проект, оценка на съответствието на част „Конструктивна“; съгласуване на проекта с държавните контролни органи; изпълнение на строителството на първи етап; изпълнение на авторски надзор по смисъла на чл.162 от Закона за устройство на територията; изготвяне на екзекутивна документация (при необходимост).

* 1. **ДЕЙНОСТИ ПРЕДВИДЕНИ ЗА ИЗПЪЛНЕНИЕ:**

За изпълнение на обществената поръчка се изпълняват следните дейности:

* 1. Обследване на съществуващата сграда по реда на чл.176в от Закона за устройство на територията (ЗУТ).
	2. Изготвяне на инвестиционен проект във фаза „Технически проект“ по части: Архитектурна; Конструктивна; Водоснабдяване и канализация; Електрическа; Отопление, вентилация, климатизация; Енергийна ефективност; План за управление на отпадъците; Пожарна безопасност; План за безопасност и здраве. Към всяка част се изготвя КСС.

Инвестиционният проект се изготвя в обем и обхват в съответствие с изискванията на Закона за устройство на територията и законовите и подзаконовите нормативни актове, правилата, нормите и нормативите приложими към този вид строежи.

* 1. Изготвяне на оценка за съответствието на част конструктивна в съответствие с изискванията на чл.142, ал.10 от Закона за устройство на територията;
	2. Съгласуване на проекта с органите по пожарна безопасност;
	3. Изпълнение на строителството на първи етап, съгласно одобрения инвестиционен проект и издаденото разрешение за строеж и в съответствие с изискванията на Закона за устройство на територията и законовите и подзаконовите нормативни актове, правилата, нормите и нормативите приложими към този вид строежи.

Определяне на етапите на реализиране на проекта се извършва след представяне на изготвен проект и преди приемането му от Възложителя.

* 1. Изпълнение на авторски надзор по време на строителството, съгласно чл.162, ал.2 от Закона за устройство на територията. Авторският надзор се упражнява до завършване на строителството в рамките на срока на договора.
	2. Дейности след въвеждане в експлоатация на етапа на строежа.

В гаранционните срокове от изпълнителя се отстраняват всички дефекти /скрити или не/ освен тези настъпили вследствие на „изключителни обстоятелства“ и тези причинени от недобросъвестна експлоатация.

*„Изключителни обстоятелства“ са съгласно §2, т.17 от ДР на ЗОП*

* 1. **ОБХВАТ НА ДЕЙНОСТИТЕ**

*Обхватът на работа включва най-малко, но не се ограничава, в следните задължения на Изпълнителя по настоящата обществена поръчка:*

Извършване на предпроектни проучвания – оглед на място, заснемане на съществуващото положение. Възложителят може да представи архитектурно заснемане на съществуващата сграда.

Обследване на съществуващата сграда по реда на чл.176в от Закона за устройство на територията (ЗУТ). Особено внимание се обръща на междуетажните конструкции от дървен гредоред, като подовата конструкцията на сцената се нуждае от подмяна на греди (в двете направления). Обследване на инсталациите. Съставяне на доклад за резултатите от обследването в обхват и съдържание, определени в чл.21, т.5 на Наредба № 5 от 28 декември 2006г. за техническите паспорти на строежите. Становище на проектантите по част енергийна ефективност, електрическа, отопление, вентилация, климатизация и конструкции по отношение възможностите за реализиране на специфичните изисквания на Възложителя, свързани с подмяна на конструктивни елементи и отопление на сградата. (Становище не се представя при положение, че в доклада е взето отношение по специфичните изисквания на Възложителя)

Обсъждане и приемане на доклада от Възложителя. На този етап биха могли ориентировъчно да се определят етапите на изпълнение на строежа.

Изготвяне на инвестиционен проект в съответствие с изискванията на възложителя и нормативната уредба; изготвяне на оценка за съответствието на част конструктивна.

Обсъждане с Възложителя на изготвения проект и окончателно разделяне на етапи за изпълнение на строителството.

Предаване на изготвения проект на Възложителя за извършване на оценка на съответствието и издаване на разрешение за строеж.

След влизане в сила на разрешението за строеж: Подготовка на строителната площадка; Доставка на суровини и материали, осигуряване на механизация, работна сила и всякакви услуги и дейности, необходими за изпълнение на строителството; Изпълнение на строително-монтажни работи в съответствие с одобрения проект, техническата спецификация и приложимите норми и правила за този вид дейност включително свързани с осигуряване на безопасни и здравословни условия на труд, включително и предписанията на строителния надзор и Възложителя; Упражняване на авторски надзор по време на строителството на първия етап;

Въвеждане в експлоатация, изразяващо се в: единични и общи изпитвания, изготвяне и предаване на пълна екзекутивна документация – при необходимост;

Отстраняване на дефекти, констатирани при изпитванията и пробната експлоатация, както и отстраняване на дефекти през гаранционните срокове;

Изпълнение на авторски надзор по време на строителството на последващите етапи в рамките на срока на договора;

Изпълнение на всички изисквания към дейността на Изпълнителя съгласно приложимата нормативна уредба, тази спецификация и договора за изпълнение.

* 1. **ИЗИСКВАНИЯ ЗА ИЗПЪЛНЕНИЕ**

Всички дейности по настоящата обществена поръчка се изпълняват при спазване и в съответствие с изискванията на нормативните актове по устройство на територията, опазване на околната среда, управление на отпадъците, енергийна ефективност, безопасност на труда, пожарна безопасност и всички правила и нормативи, приложими към предмета на настоящата обществена поръчка.

Информацията относно приложимите норми към проектирането и строителството е достъпна на интернет страниците на: Министерство на регионалното развитие и благоустройството (http://www.mrrb.government.bg/), Дирекция за национален строителен контрол (http://www.dnsk.mrrb.government.bg/) като и към Камарата на строителите в България (https://www.ksb.bg/ ); Главна дирекция „Пожарна безопасност и защита на населението“ (https://www.mvr.bg/gdpbzn ); Относно опазване на околната среда: Министерство на околната среда и водите (https://www.moew.government.bg/ ).

Технологията за изпълнение на видовете СМР е при спазване на Правилата за изпълнение и приемане на строителните и монтажни работи (ПИПСМР) – по отделните видове СМР, Правила за приемане по видове СМР, както и технологичните изискванията на производителя и доставчика на съответния строителен продукт, материал;

При строителството се влагат продукти в съответствие с изискванията на чл.169а от ЗУТ, Закона за техническите продукти и Наредба № РД-02-20-1 от 2015г. за условията и реда за влагане на строителни продукти в строежите на Република България и одобрени от лицето по чл.166, ал.2, т.2 от ЗУТ.

По време на строителството се съставят изискуемите актове и протоколи, удостоверяващи количеството на извършените СМР по видове, и тяхното съответствие с изискванията на чл.169 ал.1 от ЗУТ. Изпълнителят носи отговорност за изготвяне на необходимата документация за охарактеризиране на извършеното строителство.

* 1. **СПЕЦИФИЧНИ ИЗИСКВАНИЯ НА ВЪЗЛОЖИТЕЛЯ**

8.1. По отношение на предпроектни проучвания и инвестиционен проект

Дейностите следва да осигурят възможно най-икономичния начин за реализиране на инвестиционното намерение.

А) по отношение функционалността на помещенията:

- Полуподземен етаж – кота -3.05: обособява се санитарен възел; възстановяват се прозорците на залата по северната фасада; склад за твърдо гориво; кухненски бокс (печка, малък хладилник и мивка). Залата ще се използва от населението за празнуване на рождени дни, помени и др. на практика няма да се използва повече от 2-3 пъти в месеца и няма да се използва едновременно със залата разположена на първия етаж, предвид това, че функциите им са несъвместими. Евентуално малък котел, който ще се използва за отопление на двете зали (на кота -3.05 и на ±0.00);

- Първи етаж – кота ±0.00: зала за 158 посетителя - възстановяване на прозорците по северната фасада – залата се използва за общоселски събрания и концерти на читалищните групи; обособяване на санитарен възел; мивка; склад за почистващи препарати и инструменти (може да е шкаф); в помещение 4 - използвано за пенсионерски клуб се обособява и малка гримьорна (място за преобличане ще се огради с параван), кухненско обзавеждане /мивка и печка/, по възможност се възстановява зазидания прозорец по западната фасада; помещение 7 е канцелария към кметството;

- Втори етаж – кота +3,00: помещение 10 – канцелария към кметството – да се възстанови зазидания прозорец; помещение 3 – канцелария на секретаря на читалището; помещение 4 се е използва за клуб на младежи, 8 – кинокабина – не се използва.

Б) по отношение конструкцията:

Подът на сцената и някои места на залата на кота ±0.00 е пропаднал. Освен паркета и дъсчената обшивка има деформации в някои от дървените греди. Необходимо е да се възстанови подовата конструкция.

В) по отношение на инсталациите:

- Водоснабдяване и канализация: нови санитарни възли на първия и полуподземния етажи; запазване на водопровода до втория етаж. Нова изгребна шахта;

- Електрическа инсталация:

Цялостна подмяна на електрическата инсталация – силнотокова и осветителна, включително ново гл.табло. Да се предвиди възможност за отделно измерване на консумираната ел.енергия от двете помещения на кметството. Не се предвиждат увеличения на мощностите предвид желанието на възложителя отоплението да се осъществява чрез твърдо гориво или пелети.

- Отопление, вентилация и климатизация:

Желание на възложителя е отоплението на отделните помещения да се осъществява на твърдо гориво - в полуподземния етаж има склад за твърдо гориво. Отоплението на двете зали да се предвиди с парно отопление, като се има предвид: - двете зали няма да се използват едновременно – трябва да е налице възможност да се отопляват по отделно; - ще се използват 2-3 пъти в месеца. Климатици може да се предвидят за трите канцеларии /две за кметството и за секретаря на читалището/.

- Енергийна ефективност: да се предложи решение за използване на слънчева енергия /за затопляне на вода или за климатизация на някои от помещенията/

Г) Към всяка проектна част се изготвят количествени и стойностни сметки (КСС). Възложителят допуска КСС да се оформят в обща документация – Проектно-сметна документация (ПСД).

**ВАЖНО: Инвестиционният проект следва да дава пълна информация за предвидените за извършване видове строителни дейности, вкл. довършителни и инсталационни работи – спецификации, марки, вид, модел.**

**Предложените с инвестиционния проект материали следва да са в съответствие с материалите, посочени в ценовото предложение към офертата на изпълнителя.**

8.2. Определянето на етапите за реализиране на строежа се извършва след разглеждане на инвестиционния проект в зависимост предложените единични цени за видовете СМР и стойността на договора за изпълнение на настоящата обществена поръчка. В бюджета на общината за 2020 година са заделени 61 031.67 лева без включен ДДС за изготвяне на инвестиционен проект, изпълнение на строителство на I-ви етап и упражняване на авторски надзор за I-ви етап.

Етапите за изпълнение на строителството ще се определят от Възложителя и Изпълнителя.

8.3. Изпълнение на строителството:

За целите на договора за изпълнение на обществената поръчка за начало на изпълнение на строителството ще се счита датата на получаване на уведомление за съставяне на Протокол за предаване и приемане на одобрения проект и влязлото в сила разрешение за строеж за изпълнение на конкретния строеж - приложение № 1 на Наредба №3 от 2003 год. за съставяне на актове и протоколи по време на строителството (Наредба №3).

Край на строителството е датата на съставяне на констативен акт за установяване годността за приемане на строежа – приложение № 15 на Наредба №3.

При изпълнение на строителството стриктно се спазва инвестиционния проект по отношение на определените количества, видове и материали за изпълнение на видовете работи. Замени се допускат само с изричното съгласие на възложителя. Промяната се документира с протокол, подписан от проектант, строителен надзор, възложител и изпълнител. За извършените промени се изготвят заменителни таблици.

Извън предмета на настоящата обществена поръчка е подвижното обзавеждане и доставката и монтажа на климатиците, както и соларните инсталации, ако се предвидят такива.

В предмета на поръчка е включено изпълнението на отоплителната инсталация на двете зали; кухненските шкафове с мивки и столовете за залата на първия етаж.

8.4. Авторският надзор по време на строителството следва да гарантира пълното съответствие на извършващото се строителство с предвижданията на инвестиционния проект.

Замяна / подмяна на вид дейност или материал /модел, марка или друго/ е допустима само със съгласието на Възложителя.

Авторски надзор се упражнява при всички етапи на изпълнение на строежа в рамките на срока на договора за изпълнение на поръчката.

* 1. Дейности след въвеждане в експлоатация на строежа.

В гаранционните срокове от изпълнителя се отстраняват всички дефекти /скрити или не/ или недостатъци освен тези настъпили вследствие на „изключителни обстоятелства“ и тези причинени от недобросъвестна експлоатация. При установяване на дефекти или недостатъци Възложителят отправя писмена покана до Изпълнителя, като определя подходящ срок за отстраняване. Всяка от страните има право да поиска комисия да установи причините за установените дефекти или недостатъци. В комисията могат да се включат представители на консултанта и съответните проектанти.

* 1. **ПРИЕМАНЕ НА ИЗПЪЛНЕНИЕТО**

Всяка от дейностите по т.5 от настоящата спецификация се приема от възложителя:

9.1. С двустранен протокол се приема изготвеният доклад за извършеното обследване. Възложителят има право да поиска докладът да се обсъди на работна среща, на която да присъстват проектантите по съответните части. Докладът се представя в един екземпляр на хартиен носител и на електронен носител във формат pdf и doc.

9.2. Изготвеният инвестиционен проект и оценката за съответствие на част конструктивна се приема с протокол съставен от възложител, изпълнител и консултанта, който ще изготви оценката за съответствие на инвестиционния проект.

Изготвеният инвестиционен проект се предава на Възложителя за разглеждане на електронен носител в електронен формат. Проектът се обсъжда на работна среща, като строежът се разделя на етапи за изпълнение.

Проектът се представя в три екземпляра на хартиен носител и на електронен носител във формат pdf, doc и xls.

При предаването на инвестиционния проект на Възложителя се съставя протокол за предаване. Възложителят в срок до 5 (пет) работни дни следва да приеме изработката или да уведоми Изпълнителя за установените недостатъци и сроковете за отсраняването им.

Проектантът е длъжен, за своя сметка, да отстрани всички недостатъци на проекта установени до влизане в сила на разрешението за строеж.

9.3. Изпълнението на строителството се приема по реда на Наредба №3, като окончателното приемане на строителството е със съставен Констативен акт за установяване годността за приемане на етапа строежа - приложение № 15 на наредба №3 от 2003год.

9.4. Изпълнението на авторския надзор се приема със Сметка отработени часове, подписана от консултанта – строителен надзор.

Неизпълнение на задълженията по упражняване на авторски надзор се счита неявяването на строежа за извършване на проверка и съставяне на съответните актове и протоколи.

9.5. С протокол се приемат работите по отстраняване на установените в гаранционните срокове дефекти или недостатъци. Освен представители на Възложителя и Изпълнителя в комисията по приемане могат да участват и представители на строителния надзор и проектани по съответните части.

За всяка от дейностите, когато бъдат установени несъответствия на изпълненото с изискванията на настоящата спецификация или бъдат констатирани недостатъци, Възложителят може да откаже приемане на изпълнението до отстраняване на недостатъците, като даде подходящ срок за отстраняването им. Изпълнителят отстранява за сметка установените недостатъци или несъответствия в срока указан от Възложителя.

За всяка една от дейностите Възложителят има право да откаже да приеме изпълнението при съществени отклонения от изискванията и при условията на договора за изпълнение на поръчката.

* 1. **СРОК ЗА ИЗПЪЛНЕНИЕ НА ПОРЪЧКАТА**

Сроковете за изпълнение на отделните дейности са съгласно предложението на изпълнителя, като не могат да бъдат повече от :

* 1. - **14 дни** за извършване на обследването и изготвяне на доклад, считано от датата на влизане в сила на договора – датата, на която е регистриран в деловодната система на Възложителя;
	2. **- 21 дни** за изготвяне на инвестиционен проект и оценката за съответствие по част „конструктивна“, считано от датата на приемане на доклада за извършеното обследване до датата на предаване на Възложителя на изготвения проект за разглеждане, обсъждане и разделяне на етапи за изпълнение. В срок от 5 дни след определяне на етапите за изпълнение на строителството инвестиционният проект се представя в окончателен вариант, съгласно изискванията на т.9.2.
	3. **- 63 дни** за изпълнение на строителство, считано от датата на получаване на уведомление за съставяне на Протокол за предаване и приемане на одобрения проект и влязлото в сила разрешение за строеж за изпълнение на конкретния строеж - приложение № 1 на Наредба №3 до датата на съставяне на констативен акт за установяване годността за приемане на строежа – приложение № 15 на Наредба №3.;
	4. **- 7 дни** след подписване на Констативен акт обр.15 – за предаване на цялата документация, свързана със строителството на Възложителя;
	5. **- 7 дни** след получаване на известието, че е установен дефект в гаранционните срокове изпълнителят уведомява Възложителя за начините и сроковете за отстраняване на дефекта.
	6. **ИЗПЪЛНИТЕЛ**

Изпълнител на поръчката е всяко юридическо лице или обединение на юридически и/или физически лица, което може да извършва строителство и да изготвя инвестиционни проекти на територията на Република България.

Изпълнителят следва да е строител по смисъла на чл.163 от Закона за устройство на територията и да има право да извършва строителство на строежи четвърта категория, съгласно чл.137, ал.1, т.4, „б“ от Закона за устройство на територията (ЗУТ) и Първа група строежи – „строежи от високото строителство (жилищно, общественообслужващо, промишлено)“,, съгласно чл. 5, ал.1, т.1 от Правилника за реда за вписване и водене на централния професионален регистър на строителя (ПРВВЦПРС).

Изпълнителят следва да е проектант по смисъла на чл.162, ал.1 от ЗУТ – да включва в състава си физически лица с необходимата проектантска правоспособност.

11.1. Екип – проектанти за изпълнение на предпроектните проучвания, инвестиционния проект и авторски надзор:

● Проектанти с пълна проектантска правоспособност по специалности:

* Архитектура;
* Конструкции;
* Електрически инсталации;
* Отопление, вентилация и климатизация;
* Енергийна ефективност;
* Водоснабдяване и канализация.

● Проектанти, притежаващи правоспособност да изработват проекти по:

* План за безопасност и здраве
* План за управление на строителните отпадъци
* Пожарна безопасност

● Лице, упражняващо технически контрол по част „Конструктивна" и включено в списък, изготвен и ежегодно актуализиран от Камарата на инженерите в инвестиционното проектиране.

Възложителят допуска един проектант да изработи повече части на проекта, при положение, че притежава изискуемата правоспособност.

Лицето, упражняващо технически контрол по част „Конструктивна“ не може да е проектант на която и да е част от проекта.

11.2. Екип – лица, отговарящи за техническото ръководство, безопасността на труда и контрола по качество:

* Технически ръководител;
* Контрол по качеството;
* Експерт по безопасност и здраве.

Възложителят допуска функциите на експерт по безопасност и здраве да се изпълняват от техническия ръководител или лицето по контрол на качеството.

Възложителят не допуска съвместяване на функциите на техническия ръководител и експерта по контрол на качеството.

11.3. Застраховки „Професионална отговорност“

Юридическото лице, което ще изпълнява строителството и физическите лица – проектанти следва да са застраховани по реда на Наредбата за условията и реда за задължително застраховане в проектирането и строителството в съответствие с изискванията на чл.171 или чл.171а или чл. 173 от ЗУТ.

Минималната застрахователна сума следва да е в съответствие с чл.5, ал.1 и ал.2 от Наредбата за условията и реда за задължително застраховане в проектирането и строителството: за физическо лице проектант – 50 000 лева, а за строителя – 100 000 лева.

Застраховка „Професионална отговорност“ се поддържа до изтичане на гаранционните срокове на изпълненото строителство.

* 1. **ОБМЕН НА ИНФОРМАЦИЯ ПРИ ИЗПЪЛНЕНИЕ НА ПОРЪЧКАТА**

Обменът на информация при изпълнение на поръчката се осъществява писмено на адрес: град Добрич, ул. „Независимост“ №20; e-mail: obshtina@dobrichka.bg. Контакти ще се осъществяват и между представители на Възложителя и Изпълнителя на посочените в приложенията към договора „Списък на лицата, които ще отговарят за техническото ръководство, безопасността на труда и контрола по качество“ и „Списък на проектантите“ адреси и телефони.

Изготвили:

инж.Таня Василева

*Директор УТСОСПООС*

Иван Ковачев

*Ст.специалист в дирекция УТСОСПООС*